Is ar an taidhleoireacht agus ar an urraim do rialacha idirnáisiúnta atá comhbheartas eachtrach agus slándála an Aontais Eorpaigh bunaithe, agus is comhbheartas é atá dírithe ar choinbhleachtaí a réiteach agus ar an gcomhthuiscint idirnáisiúnta a chothú. An trádáil, an chabhair dhaonnúil agus an comhar um fhorbairt, tá siad sin uile ina gcuid thábhachtach de ról idirnáisiúnta an Aontais.
Trí bhíthin bheartas eachtrach agus slándála an Aontais, féachtar leis an méid seo a leanas a dhéanamh:
an tsíocháin a bhuanú
an tslándáil idirnáisiúnta a neartú
an comhar idirnáisiúnta a chur chun cinn
forbairt agus comhdhlúthú a dhéanamh ar an daonlathas, ar an smacht reachta agus ar an urraim do chearta an duine agus do shaoirse bunúsacha
Achoimrí ar reachtaíocht an Aontais i réimse an bheartais eachtraigh agus slándála
Bíonn an tAontas i mbun comhpháirtíochta seasta leis na príomhghníomhaithe domhanda, lena n-áirítear cumhachtaí agus grúpaí réigiúnacha atá ag teacht chun cinn. Bíonn sé de shíor ag iarraidh a chinntiú go dtugann na caidrimh seo aird ar an leas frithpháirteach agus ar bhuntáistí frithpháirteacha.
Níl aon arm seasta ag an Aontas agus dá réir sin bíonn sé ag brath ó thráth go chéile ar na fórsaí a chuireann tíortha an Aontais faoina réir. Is féidir leis an Aontas misin a chur go dtí na hionaid chorraíle ar domhan; is ag déanamh faireacháin agus ag cosaint an smachta oird agus reachta a bhíonn na misin sin, nó ag glacadh páirt in iarrachtaí síochánaíochta nó ag soláthar cabhair dhaonnúil do phobail atá ina ghá sin.
Comhpháirtíochtaí agus gníomhaíocht beartais eachtraigh
Gníomhaíonn an tSeirbhís Gníomhaíochta Seachtraí (SEGS) mar sheirbhís taidhleoireachta an Aontais Eorpaigh. Déantar luachanna agus leasanna an Aontais a chur chun cinn agus a chosaint trí bhíthin líonra domhanda ina bhfuil breis agus 140 toscaireacht nó oifig.
Toscaireachtaí agus oifigí an Aontais ar fud an domhain
I dtaca leis an mbeartas eachtrach, is í an Chomhairle Eorpach an comhlacht cinnteoireachta is airde san Aontas Eorpach; is de chinn stáit agus rialtais thíortha an Aontais atá an Chomhairle déanta. Teastaíonn comhaontú thíortha uile an Aontais i gcás fhormhór na gcinntí beartais eachtraigh agus slándála.
Foilseachán
Forbhreathnú: foreign and security policy overview
Ábhair AE ghaolmhara
Ceartas agus gnóthaí baile
Cabhair dhaonnúil agus cosaint shibhialta
Cearta an duine
Forbraíocht agus comhar
Imeachtaí agus faisnéis ghaolmhar
Eolas a chur ar imeachtaí, i réimse an bheartais eachtraigh agus slándála, a bheidh ar siúl in institiúidí agus ar láithreacha an Aontais